**Επαναληπτικές ασκήσεις στα μαθηματικά**

1. Ένας αμπελουργός έχει τρία κτήματα. Από το κτήμα Α μάζεψε 2850 κ. σταφύλια, τα οποία ήταν κατά 956 κ. λιγότερα από το Β και 350 κ. περισσότερα από το Γ. Πόσα κιλά κρασί θα παράγει, αν για κάθε κιλό χρειάζονται 2 κιλά σταφύλια;
2. Σε μια θεατρική παράσταση οι εισπράξεις του θεάτρου ήταν 2.615 ευρώ. Τα παιδιά ήταν 65 και το κάθε παιδικό εισιτήριο κόστιζε 7 ευρώ. Πόσοι ήταν οι ενήλικες θεατές αν το εισιτήριό τους κόστιζε 12 ευρώ για τον καθένα;
3. Η ζυγαριά δείχνει ότι δύο μπάλες μαζί ζυγίζουν 167 γρ. Αν γνωρίζεις ότι η μία ζυγίζει 3 γρ. περισσότερο από την άλλη, πόσο ζυγίζει η καθεμιά;
4. Το α΄ βιβλιοπωλείο πουλάει τα 5 τετράδια 420 λεπτά. Το β΄ βιβλιοπωλείο πουλάει ίδια τετράδια σε εξάδες 4 ευρώ και 86 λεπτά. Σε ποιο βιβλιοπωλείο η τιμή του κάθε τετραδίου είναι πιο οικονομική;
5. Ο Φώτης έχει 110 μεταλλικές τάπες ποδοσφαίρου και ο Αναστάσης 70. Πόσες τάπες πρέπει να δώσει ο Φώτης στον Αναστάση, για να έχουν τον ίδιο αριθμό;
6. Μια παρέα παιδιών επισκέφτηκε ένα πάρκο ψυχαγωγίας. Το κάθε παιδί πλήρωσε 4 ευρώ για την είσοδό του, ενώ όλα μαζί ξόδεψαν άλλα 56 ευρώ για τη συμμετοχή τους σε παιχνίδια του πάρκου. Αν το συνολικό ποσό που ξόδεψαν ήταν 84 ευρώ, πόσα ήταν τα παιδιά;
7. Σε ένα στρατόπεδο βρίσκονται 378 φαντάροι. Μπορούν να παραταχθούν σε δυάδες, τριάδες, πεντάδες και εννιάδες;
8. Ένας οινοπαραγωγός έχει 645 κιλά κρασί. Μπορεί να συσκευάσει ολόκληρη την ποσότητα σε δοχεία: α) των 3 κιλών; β) των 5 κιλών; γ) των 9 κιλών;
9. Αν σήμερα είναι Δευτέρα, τι μέρα θα είναι μετά από 215 ημέρες;

10) Βρίσκω το Ε.Κ.Π. των αριθμών:

Α) Ε.Κ.Π. (4, 6) =

Β) Ε.Κ.Π. (5, 8, 10) =

Γ) Ε.Κ.Π. (15, 20, 30) =

1. Βρίσκω τους διαιρέτες των αριθμών:

Α) Δ12= Δ) Δ40=

Β) Δ18= Ε) Δ60=

Γ) Δ20= ΣΤ) Δ100=

1. Κάνω τις μετατροπές που ζητούνται στον αριθμό 165.467:

Α) τον αυξάνω κατά 3 δεκάδες

Β) τον αυξάνω κατά 5 μονάδες χιλιάδων

Γ) τον ελαττώνω κατά 4 εκατοντάδες

Δ) τον ελαττώνω κατά 7 δεκάδες χιλιάδων